वो जीनियस नहीं भ्रष्ट हैं, उनके बाद आने वाला शख्स और बदतर होगा
Russia Ukraine War Update - ब्रिटेन में यूक्रेन के राजदूत वादिम प्रिस्ताइको ने कहा कि रूस के राष्ट्रपति व्लादिमिर पुतिन के मरने पर हमें खुशी होगी। वो मास्टर जीनियस नहीं बल्कि एक एक भ्रष्ट इंसान हैं
ब्रिटेन में यूक्रेन के राजदूत वादिम प्रिस्ताइको ने कहा कि रूस के राष्ट्रपति व्लादिमिर पुतिन के मरने पर हमें खुशी होगी। वो मास्टर जीनियस नहीं बल्कि एक एक भ्रष्ट इंसान हैं, जो जटिल रूसी राजनीतिक व्यवस्था में विश्वास रखता है। प्रिस्ताइको ने 21 अप्रैल को 'न्यूजवीक' को दिए इंटरव्यू में यह बात कही थी।
जब वादिम प्रिस्ताइको से पूछा गया कि क्या व्लादिमिर पुतिन का रिप्लेसमेंट यूक्रेन के लिए बेहतर होगा? इसके जवाब में वादिम ने कहा कि इसके बाद आने वाला शख्स इससे भी बदतर होगा। मैं पश्चिम में जिस चीज से सबसे ज्यादा नफरत करता हूं तो वो ये है कि हर बार जब हम इस बात की चर्चा करते हैं तो लोग मैजिकली कन्क्लूजन पर पहुंच जाते हैं।
पुतिन के मरने पर हम खुश होंगे
उन्होंने कहा कि 'क्या पुतिन के मरने पर हम खुश होंगे, जाहिर सी बात है कि हम खुश होंगे। आमतौर पर कोई किसी इंसान की मौत की कामना नहीं करता है, लेकिन हम इस शख्स के लिए करते हैं। पुतिन जीनियस नहीं है वो योजना बना रहे हैं कि टुकड़ों को कहां ले जाना है। रूस के लोगों के अपने हित हैं, उनके अपने कोर ग्रुप हैं। रूसी राष्ट्रपति पुतिन के दोस्त भी हैं और उनके दुश्मन भी हैं।
वो जानते हैं कि अल्फा अभी भी है, लेकिन वो कमजोर हो रहा है। वो जितना कमजोर होगा उतने ही फ्रैंटिक एक्शन होंगे। पुतिन ज्यादा उग्र हो गए हैं क्योंकि रूस में कुछ पावर ग्रुप्स अपने प्रभाव को बढ़ाने के लिए काम कर रहे हैं।
यूक्रेन के राजदूत ने कहा कि पूरी तरह से पतन या फिर केवल व्लादिमिर पुतिन को हटाने का स्वागत किया जाना चाहिए। अगर हम रूस के अंदर या बाहर इस तानाशाही शासन का प्रतिनिधित्व करने वाली हर चीज का विरोध करते हैं तो ये ठीक है।
14 महीनों से जंग जारी है
बता दें कि रूस और यूक्रेन के बीच 14 महीनों से जंग जारी है। 24 फरवरी 2022 को रूस ने यूक्रेन पर हमला किया था। दोनों ही देश अपनी-अपनी जीत के दावे कर रहे हैं। हाल ही में जेलेंस्की को मदद का भरोसा दिलाने के लिए अमेरिका के राष्ट्रपति जो बाइडेन खुद कीव पहुंचे थे।
पुतिन से जुड़ी अन्य खबरें भी पढ़ें...
जंग के बीच यूक्रेन में पुतिन का सीक्रेट दौरा, खरसोन में मिलिट्री कमांडरों से चर्चा की
जंग के बीच रूस के राष्ट्रपति ने यूक्रेन के खरसोन इलाके की सीक्रेट विजिट की। इस विजिट पर पुतिन फ्रंट लाइन से काफी करीब थे। वो खरसोन में सैनिकों के हेडक्वार्टर में हेलीकॉप्टर से पहुंचे। इस दौरे पर उनके साथ स्टाफ के मेंबर भी मौजूद नहीं थे। रूसी मीडिया ने इसके वीडियो और फुटेज जारी किए हैं। हालांकि, सरकार ने ये नहीं बताया कि पुतिन ने ये विजिट कब की। पढ़ें पूरी खबर...